open-index/open-wikipedia-markdown huggingface dataset:
Ερμείας ο απολογητής

Ο **Ερμείας** ήταν συγγραφέας που έζησε μεταξύ 2ου και 3ου αιώνα μετά Χριστόν
## Βίος
Είναι πρόσωπο το οποίο αγνοεί η αρχαία γραμματεία. Η υπόθεση πως το όνομά του είναι συντομευμένη μορφή του αιρετικού Ερμογένη είναι εσφαλμένη. 
Φέρεται συγγραφέας του *Διασυρμός των έξω φιλοσόφων*. Επειδή στα τέλη του 2ου αιώνα υπήρχε έντονο το ενδιαφέρον για το θέμα την αποτίμησης της φιλοσοφίας από χριστιανικής σκοπιάς και είχε αρχίσει η διάκριση ανάμεσα σε *έξω* και *έσω* φιλοσόφους, δηλαδή εθνικούς και χριστιανούς, πρέπει να τοποθετηθεί η δράση του Ερμεία στα τέλη αυτής της περιόδου.
## Παραπομπές

## Πηγές
*Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.621-622
*Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.253-254

Κατηγορία:Χριστιανοί απολογητές
Κύπελλο Ελλάδας καλαθοσφαίρισης ανδρών 2004-2005

To **[[Κύπελλο Ελλάδος καλαθοσφαίρισης ανδρών]] 2004-05** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 4 Σεπτεμβρίου 2004 με τους αγώνες της πρώτης φάσης και τελείωσε στις 19 Φεβρουαρίου 2005 με τον τελικό, ο οποίος έγινε στο Κλειστό Στάδιο "Λίντο", στο Ηράκλειο Κρήτης, με αντιπάλους τον Άρη και τον Παναθηναϊκό. Το κύπελλο Ελλάδος κατέκτησε ο **[[Παναθηναϊκός (καλαθοσφαίριση)|Παναθηναϊκός]]** για όγδοη φορά στην ιστορία της διοργάνωσης. Από τη σεζόν αυτή καταργήθηκε ο θεσμός του φάιναλ-φορ σε μια πόλη καθώς και ο αγώνας για την τρίτη θέση. Στην ημιτελική φάση η πρόκριση κρίθηκε σε διπλά ματς.

## Α΄ φάση

### 1η αγωνιστική

### 2η αγωνιστική

### 3η αγωνιστική

### 4η αγωνιστική

## Β΄ φάση

### 1η αγωνιστική

### 2η αγωνιστική (προημιτελικοί)

## Ημιτελικοί

## Τελικός

*Σάββατο, 19 Φεβρουαρίου 2005.
*Ηράκλειο, Κλειστό γήπεδο "Λίντο".
*Διαιτητές: Κορομηλάς, Βορεάδης, Ταβουλαρέας.
*Δεκάλεπτα: 18–24, 29–38, 43–44, 72–68. 
*Πολυτιμότερος παίκτης: Γιάκα Λάκοβιτς.

## Πηγές
*Ελληνική Ομοσπονδία Καλαθοσφαίρισης

2005
Κατηγορία:Καλαθοσφαίριση το 2004
Κατηγορία:Καλαθοσφαίριση το 2005
Νικήτας Σιώρης

Ο **Νικήτας Σιώρης**  (1924 - 2003) ήταν Έλληνας πολιτικός από την Πάτρα που έχει διατελέσει επί επταετίας υπουργός κι υφυπουργός στην κυβέρνηση του Γεωργίου Παπαδόπουλου. 
## Βιογραφικά στοιχεία
Ήταν γιος του ιατρού και συγγραφέα Δημήτρη Σιώρη, γεννήθηκε στην Πάτρα όπου τελείωσε το Β' Γυμνάσιο Πατρών και σπούδασε οικονομολόγος. Στην κατοχή αναφέρεται ότι ήταν διερμηνέας του Γερμανικού Φρουραρχείου Πατρών κι είχε σχέσεις, συνεργαζόταν με το τοπικό τάγμα ασφαλείας και το επιτελείο της στρατιωτικής διοίκησης Πατρών . Στις 20 Ιουνίου 1968 και επί κυβέρνησης Γεωργίου Παπαδόπουλου διετέλεσε αρχικά υφυπουργός Οικονομικών, θέση που διατήρησε έως την 1 Φεβρουαρίου 1969, οπότε διορίστηκε υφυπουργός Εθνικής  Παιδείας και Θρησκευμάτων έως τις 29 Ιουνίου 1970. Μετά την παραίτησή του, αναβαθμίζεται αρχικά σε θέση αναπληρωτή υπουργού στο ίδιο υπουργείο έως την 21η Ιουλίου 1970, και έπειτα αναβαθμίζεται σε θέση του υπουργού στο ίδιο υπουργείο. Στις 16 Φεβρουαρίου 1971, μετακινείται ως υπουργός παρά τω πρωθυπουργώ, θέση που διατηρεί μέχρι τις 8 Οκτωβρίου 1973, οπότε αρχίζει η δικτατορική κυβέρνηση Σπύρου Μαρκεζίνη. Είχε διοριστεί επίσης πρέσβης στη Δυτική Γερμανία.

## Παραπομπές

## Εξωτερικοί σύνδεσμοι
* 

Κατηγορία:Έλληνες διπλωμάτες
Σ
Κατηγορία:Έλληνες υφυπουργοί Οικονομικών
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Έλληνες αναπληρωτές υπουργοί Εθνικής Παιδείας και Θρησκευμάτων
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Έλληνες υπουργοί παρά τω Πρωθυπουργώ
Άγιος (αποσαφήνιση)

**[[Άγιος]]** ονομάζεται κάποιος άνθρωπος, ο οποίος έχει ανακηρυχθεί από την Εκκλησία ότι είναι καθαγιασμένος.

Με το όνομα Άγιος είναι επίσης γνωστοί οι παρακάτω οικισμοί:
* Άγιος Αιδηψού Εύβοιας
* Άγιος Μεσσαπίων Εύβοιας
* Άγιος Νικόλαος Λασιθίου

Κατηγορία:Αποσαφηνίσεις ελληνικών τοπωνυμίων
Το παζάρι των Αθηνών

**Το παζάρι των Αθηνών** (αγγλ. *Bazar of Athens*) είναι έργο του Ιρλανδού περιηγητή και αρχαιοδίφη Έντουαρντ Ντόντουελ. 
## Περιγραφή
Παρουσιάζει όπως εκδηλώνει ο τίτλος μια πολυσύχναστη σκηνή από το παζάρι της Αθήνας στις αρχές του 19ου αιώνα. Εκεί συναντούναι Έλληνες, Τούρκοι και Αλβανοί, έμποροι και κάτοικοι της Αθήνας και των γύρω χωριών. Ο μαύρος στα δεξιά είναι απελευθερωμένος σκλάβος. Φοράει βελούδινα ρούχα με χρυσαφικά. Στην πόρτα του καφενείου βλέπουμε τον καφετζή έρχεται για να σερβίρει τον καφέ που παρήγγειλε ο Disdar, κυβερνήτης του κάστρου, που συνοδεύεται από έναν Τούρκο Αγά. Ο Έλληνας Βοεβόδας της Σαλαμίνας στέκει στο πατάκι και αυναντάει τον Έλληνα Βαρατατάριο που φοράει τουρμπάνι στο κεφάλι. Το τουρμπάνι ήταν χαρακτηριστικό γνώρισμα των ξένων αντιπροσώπων, αλλά και των ιατρών. Στο βάθος μια συνοδεία από τρεις Τούρκισσες, και άλλες Αλβανές χριστιανές. Ο Τούρκος που είναι ντυμένος στα πράσινα είναι προσκυνητής που επιστρέφει από την Μέκκα. Στο βάθος διακρίνουμε την Ακρόπολη, το Ερέχθειο και τον Παρθενώνα. Δεξιά του μιναρέ η σπηλιά του Πανός και ο Φράγκικος Πύργος κοντά στα Προπύλαια. 
## Πηγές
* 

Κατηγορία:Έργα ζωγραφικής του Έντουαρντ Ντόντουελ
Κατηγορία:Τουρκοκρατία στην Αθήνα
Απολλώνιος Εφέσου

Ο **Απολλώνιος Εφέσου** ήταν Μικρασιάτης θεολόγος που ήκμασε κατά το β΄μισό του δεύτερου αιώνα μετά Χριστόν.

## Βίος
Οι πληροφορίες για το πρόσωπό του είναι ανύπαρκτες. Ο Praedestinnatus μας πληροφορεί πως ήταν ο Απολλώνιος, επίσκοπος Εφέσου. Ο Ευσέβιος Καισαρείας μας πληροφορεί πως είχε συντάξει αντιμοντανιστικό έργο με τίτλο *Κατά μοντανιστών*, συνταγμένο περί το 196/197. Ο Ευσέβιος μας διασώζει έξι αποσπάσματα.

## Παραπομπές


## Πηγή
*Παναγιώτης Χρήστου: *Ελληνική Πατρολογία*, τόμ. Β, εκδ. Κυρομάνος, Θεσσαλονίκη 2005, σελ. 686-687
*Στυλιανός Παπαδόπουλος: Πατρολογία τομ. Α', εκδ. Παρουσία, Αθήνα 1997, σελ. 294

Κατηγορία:Μητροπολίτες Εφέσου
Κατηγορία:Μικρασιατικός Ελληνισμός
Πύλη της Μπουμπουνίστρας

Η **Πύλη της Μπουμπουνίστρας**, επίσης γνωστή ως **Μεσογείτικη Πόρτα**, ήταν πύλη στα ανατολικά τείχη της Αθήνας κοντά στην Πύλη του Αδριανού, εκεί που σήμερα βρίσκεται η γωνία της λεωφόρου Αμαλίας με την οδό Όθωνος, στην πλατεία Συντάγματος. Έδινε πρόσβαση προς τα χωριά που βρίσκονται στα Μεσόγεια και προς την Κηφισιά, την Πεντέλη και τον Μαραθώνα. Ήταν κατασκευασμένη από τρεις μαρμάρινους λίθους ενός αρχαίου υδραγωγείου και έφερε λατινική επιγραφή. Ήταν μία από τις επτά πύλες στα τείχη ύψους περίπου τριών μέτρων και πάχους 30 εκατοστών που περιέβαλαν την πόλη. Η ανέγερση του τείχους που διήρκεσε 75 ημέρες χρονολογείται το 1778, επί διοίκησης του βοεβόδα Χασεκή, και έγινε με σκοπό την άμυνα εναντίον των επιδρομών των Τουρκαλβανών.

Το όνομα *Μπουμπουνίστρα* το πήρε από την ομώνυμη πηγή που βρισκόταν δίπλα της, εντός των τειχών, τα νερά της οποίας *μπουμπούνιζαν* καθώς κατέβαιναν με ορμή από τους Αμπελόκηπους, ακολουθώντας το υδραγωγείο του Αδριανού.

Η πύλη είχε στρατηγική σημασία για την άμυνα των Αθηνών κατά τους χρόνους της Επανάστασης του 1821. Τότε αυτή, όπως και οι άλλες πύλες της πόλης, είχε ενισχυθεί με πύργους (*μπούρτζια*). 
Μικρά βίαια επισόδεια γύρω από την πύλη είχαν γίνει κατά την έναρξη της Επανάστασης, το Πάσχα του 1821, όταν οι Τούρκοι φοβούμενοι έκλεισαν τις πύλες και απαγόρευαν την είσοδο και έξοδο του πληθυσμού. Αργότερα, τη νύχτα της 25 προς 26 Απριλίου στρατιωτικό σώμα επαναστατών υπό τους Χατζή-Μελέτη Βασιλείου, Ντάβαρη και Σαρρή κατέλαβε για πρώτη φορά την πόλη των Αθηνών μετά από σύντομη μάχη μεταξύ της Πύλης της Μπουμπουνίστρας και της Πύλης των Αγίων Αποστόλων, δηλ. μεταξύ των σημερινών Παλαιών Ανακτόρων και της οδού Γεωργίου Σταύρου. Εκεί ήταν και το ασθενέστερο μέρος του τείχους. Αργότερα η πόλη ανακαταλήφθηκε από τους Τούρκους όταν κατήλθε ισχυρό στράτευμα υπό τον Ομέρ Βρυώνη, αλλά και πάλι ελευθερώθηκε για δεύτερη φορά την 3η Νοεμβρίου του 1821.  Τότε χίλιοι Αθηναίοι υπό τον Γαβριήλ Αναστασίου μπήκαν αμαχητί από την πύλη της Μπουμπουνίστρας ενώ η τουρκική φρουρά οχυρώθηκε στην Ακρόπολη.
Περί την 20 Ιουλίου 1824 σώμα από ελαφρούς Τούρκους ιππείς (*ντελήδες*) υπό τον Ομέρ πασά της Καρύστου επιχείρησαν να εισβάλλουν στην Αθήνα η οποία ήταν υπό τον έλεγχο των Γκούρα και Οδυσσέα Ανδρούτσο. Αρχικά προσπάθησαν να εισέλθουν από την πύλη της Μπουμπουνίστρας οι χωρικοί των  Πατησίων και άλλων περιοχών  γύρω από την Αθήνα για να προστατευτούν από τους επερχόμενους Τούρκους. Οι αμυνόμενοι Αθηναίοι υπό τους Μήτρο Μάρα, Γεώργιο Λέκκα, Νερούτσο Βενιζέλο και Ιωάννη Νικολάου και οι Ρουμελιώτες υπό τους Γκούρα, Κατσικογιάννη, Ευμορφόπουλο και Ι. Ρούκη μαχόμενοι γύρω από την πύλη ανάγκασαν τον εχθρό να υποχωρήσει προς τα Πατήσια. Μετά από μάχες τριών ημερών οι ντελήδες αποχώρησαν από την Αθήνα και επέστρεψαν στο στρατόπεδο του Ομέρ στο Καπανδρίτι.  

Η πύλη και η πηγή έχουν αποτυπωθεί ζωγραφικά σε έργο του Ιρλανδού περιηγητή και αρχαιοδίφη Έντουαρντ Ντόντουελ.

## Παραπομπές


## Πηγές
* - ..

## Εξωτερικοί σύνδεσμοι
* Παρουσίαση της χαλκογραφίας στο Μουσείο της Πόλης των Αθηνών

Μπουμπουνιστρας
Κατηγορία:Τουρκοκρατία στην Αθήνα
Νώντας Σακελλαρόπουλος

Ο **Επαμεινώνδας «Νώντας» Σακελλαρόπουλος** ήταν Έλληνας εκπαιδευτικός, συγγραφέας, ποιητής και ιστορικός των Καλαβρύτων και της Αχαΐας. 

## Βιογραφία
Ήταν υιός του Περικλή Σακελλαρόπουλου από το Βερσίτσι (Σειρές) Καλαβρύτων. Γεννήθηκε το 1922 και απεβίωσε το 2001. Είχε υπηρετήσει στο Β' Γυμνάσιο Πατρών, στο Γυμνάσιο Ριζοκαρπάσου της Κύπρου (1951-1956), στην Παλαμαϊκή Σχολή (1956-1959) στο Μεσολόγγι, στο Λευκόνικο Κύπρου (1960-1961), στην Τεχνική Σχολή Λευκωσίας (1962-1964), στο Λύκειο Σάμης Κεφαλληνίας, στο Λύκειο Δάφνης Καλαβρύτων και τέλος υπήρξε ο πρώτος Διευθυντής Μέσης Εκπαίδευσης Νομού Αχαΐας. Ο γιος του Περικλής ήταν επίσης λογοτέχνης. 

Ήταν ιδρυτικό μέλος της Εταιρείας Λογοτεχνών Νοτιοδυτικής Ελλάδος. Ήταν εκπαιδευτικός, φιλόλογος. Από τις 18 Ιανουαρίου 1966 έγινε γυμνασιάρχης στο Β΄ Γυμνάσιο Πατρών, μάλιστα για πρώτη φορά προβιβαζόταν σε γυμνασιάρχη λόγω του ότι ήταν ο αρχαιότερος των πρωτοβάθμιων καθηγητών. Υπήρξε μέλος του ΕΑΜ (διαφωτιστής στην Επαρχία Καλαβρύτων) 1942-1944. Κατά την πρώτη θητεία του στην Κύπρο (1951-1956) ανέπτυξε έντονη Εθνική δράση, υπήρξε μέλος της ΕΟΚΑ και απελάθηκε από την Αγγλοκρατούμενη Κύπρο λόγω της δράσης του. Με την ανεξαρτησία της Κύπρου τιμήθηκε για την προσφορά του από την Ελληνοκυπριακή Βουλή. Για την προσφορά του στην πνευματική ζωή της Επαρχίας Καλαβρύτων τιμήθηκε από τον Δήμο Αροανίας Καλαβρύτων.  

Το 1971, με το βιβλίο του *Επιδρομές του Ιμπραήμ στα Καλάβρυτα*, κέρδισε το πρώτο βραβείο και το αντίστοιχο χρηματικό έπαθλο από την Αχαϊκή Εταιρεία Μελετών. 

## Εργογραφία
Μερικά από τα έργα του ήταν τα : 

* *Αγιοκλήματα*, 1963.
* *Αντίλαλοι*, Αθήνα 1962.
* *Εν Πάτραις*, 1971.
* *Επιδρομές του Ιμπραήμ στα Καλάβρυτα*, 1971.
* *Λαογραφικά Βερσιτσίου Καλαβρύτων*, Αθήνα 1974.
* *Μνήμη Καλαβρυτινών. Ιστορία και δράση του Συλλόγου των εν Πάτραις Καλαβρυτινών (1873-1986)*, 1986.
* *Περιπλανήσεις*, 1970.
* *Τα Καλαβρυτινά Δημοτικά τραγούδια*, 1985. (έπαινος της Αχαϊκής Εταιρείας Μελετών)
* *Τα χωριά νότια του Ερυμάνθου*, 2001.
* *Το Βερσίτσι και τα μνημεία του: (τοπωνύμια-ονόματα-επώνυμα-παρεπώνυμα-έγγραφα)*, Αθήνα 1971.
* *Το Βερσίτσι στον αγώνα του 1821: άγνωστα κείμενα και άλλα έγγραφα*, Αθήνα 1971.

## Παραπομπές


## Πηγές

* 
* 

Κατηγορία:Έλληνες συγγραφείς
Κατηγορία:Έλληνες ποιητές
Κατηγορία:Νεοέλληνες ποιητές
Γεύμα στο Χρυσό

Το έργο ***Το γεύμα στο Χρυσό*** (*Dinner at Crisso*) αποτελεί δημιουργία του Ιρλανδού περιηγητή και αρχαιοδίφη Έντουαρντ Ντόντουελ, σημαντικής μορφής των αρχών του 19ου αιώνα, γνωστού για τις απεικονίσεις του της ελληνικής πραγματικότητας υπό Οθωμανικών χρόνων. 

## Περιγραφή
Το Χρυσό (σήμερα Χρισσό Φωκίδας) ήταν τότε μεγάλο χωριό και έδρα του μητροπολίτη Σαλώνων. Βρισκόμαστε στο σπίτι του μητροπολίτη, στο αρχοντικό με θέα προς τον κόλπο της αρχαίας Κρίσσας. Οι καλεσμένοι πλένουν τα χέρια τους πριν και μετά το φαΐ όπως ήταν το έθιμο. Ένας υπηρέτης με πετσέτα στον ώμο κρατάει την κανάτα με το νερό. Το φαΐ σερβίρεται στο στρογγυλό τραπέζι, το λεγόμενο «μονοπόδιο», ενώ οι καλεσμένοι κάθονται στο πάτωμα. Στη μέση του τραπεζιού ένα πιάτο πιλάφι, ενώ κουλούρια και ψωμί είναι δίπλα στα πιάτα των καλεσμένων.

## Πηγές
* 

## Εξωτερικοί σύνδεσμοι
* Παρουσίαση του πίνακα στο Μουσείο της Πόλης των Αθηνών

Κατηγορία:Έργα ζωγραφικής του Έντουαρντ Ντόντγουελ
Κύλιξ

thumb|Μελανόμορφη κύλιξ από την Αθήνα (520 π.Χ.)
[thumb|Κύλιξ (470/60 π.Χ.) από το [Βούλτσι της Ετρουρίας]]

Η **κύλιξ** ήταν ένα είδος κούπας στην αρχαία Ελλάδα, την οποία χρησιμοποιούσαν κυρίως για να πίνουν κρασί. Οι κύλικες ήταν πλατιά και ρηχά κύπελλα με δυο λαβές τοποθετημένες αντιδιαμετρικά στο χείλος τους. Ο πάτος τους ήταν σχεδόν επίπεδος και αποτελούσε την κύρια επιφάνεια για ζωγραφικές παραστάσεις. Οι κύλικες εμφανίστηκαν κατά τον 6ο αιώνα π.Χ. και ήταν σε μεγάλη χρήση στην κλασική περίοδο, αλλά αργότερα στα ελληνιστικά χρόνια άρχισαν να αντικαθιστώνται από τον σκύφο.

Το εσωτερικό συχνά διακοσμείται στον πάτο, έτσι ώστε καθώς καταναλώνεται το υγρό, να αποκαλύπτεται μια εικόνα, συνηθέστερα, σε κυκλικό πλαίσιο. Υπάρχουν πολλές παραλλαγές των κυλίκων· άλλες κούπες της εποχής περιλαμβάνουν τον σκύφο και τον κάνθαρο. Οι κύλικες ήταν επίσης δημοφιλή εξαγώγιμα προϊόντα, αποτελώντας την συνηθέστερη εισαγωγή κεραμικών από την Αττική που βρέθηκε σε ετρουσκικούς οικισμούς.

## Παραπομπές
Ερμείας

Με το όνομα **Ερμείας** ήταν γνωστοί οι:

* Ερμείας ο απολογητής, χριστιανός απολογητής (2ος-3ος αιώνας).
* Ερμείας (ιστορικός), από τη Λέσβο, συγγραφέας ενός βιβλίου για την Ιστορία της Σικελίας.
* Ερμείας (ποιητής), από την Καρία της Μικράς Ασίας.
* Ερμείας (στρατηγός), στρατηγός των Σελευκιδών από την Καρία της Μικράς Ασίας τον 3ο αιώνα π.Χ.
* Άγιος Ερμείας ο Μάρτυρας, Άγιος της Ορθόδοξης και της Καθολικής εκκλησίας από τα Κόμανα της Μκράς Ασίας (2ος αιώνας)
* Ερμείας εκ Φοινίκης, νεοπλατωνιστής φιλόσοφος που εκδιώχθηκε από την Αθήνα το 529 όταν έκλεισε η σχολή των Αθηνών από τον Ιουστινιανό
* Σαλαμίνιος Ερμείας Σωζομενός, (περίπου 400-450 ΚΧ), ιστορικός της χριστιανικής εκκλησίας και νομικός στην Κωνσταντινούπολη.
* Ερμείας ο Αλεξανδρεύς ή Ερμίας ο Αλεξανδρεύς, φιλόσοφος (410-450 μ.Χ.)

## Δείτε επίσης
* Άλλοι με παρόμοια ορθογραφία στο λήμμα: Ερμίας

Κατηγορία:Αποσαφηνίσεις ονομάτων
Επιμηθέας (αποσαφήνιση)

Η λέξη **Επιμηθέας** μπορεί να αναφέρεται στα εξής:

*Επιμηθέας, Τιτάνας της ελληνικής μυθολογίας.

*Επιμηθέας, ένας από τους 62 φυσικούς δορυφόρους του Κρόνου.

*1810 Επιμηθέας, ένας αστεροειδής.

*Κοινωνία Επιμηθέα, μία κοινωνία υψηλού IQ.

Κατηγορία:Αποσαφηνίσεις ονομάτων
Ανατόλιος Λαοδικείας

Ο **Ανατόλιος** ήταν Αλεξανδρινός φιλόσοφος, θεολόγος και χριστιανός επίσκοπος Λαοδικείας της Συρίας που έζησε τον 3ο αιώνα.

## Βίος
Γεννήθηκε στην Αλεξάνδρεια άγνωστο πότε. Είχε λάβει φροντισμένη εκπαίδευση, η οποία κάλυπτε την φιλοσοφία, τη ρητορική, την αριθμητική,τη γεωμετρία, την αστρονομία, τη φυσική. Θα συστήσει φιλοσοφική σχολή διδάσκοντας αριστοτελική φιλοσοφία. Δεν αποκλείεται να δίδασκε και θεολογικά μαθήματα. Κατά τη διάρκεια της πολιορκίας του Βρουχείου, προστίου της Αλεξάνδρειας από τους Ρωμαίους, θα λάβει ενεργό δράση υπέρ των αμάχων πολιορκημένων. Θα μεταναστεύσει στην Παλαιστίνη όπου ο ηλικιωμένος Θεότεκνος Καισαρείας θα τον χειροτονήσει βοηθό επίσκοπο με την προοπτική να τον διαδεχθεί στον επισκοπικό θρόνο. Όμως εκείνος μεταβαίνοντας στην Αντιόχεια με σκοπό να συμμετάσχει σε σύνοδο που θα έκρινε τις απόψεις του Παύλου Σαμοσατέα, πέρασε από τη Λαοδίκεια την περιόδο που είχε μείνει κενή η επισκοπική έδρα της πόλεως, μετά το θάνατο του επισκόπου Ευσέβιου, και τοποθετήθηκε επίσκοπος από τους Χριστιανούς της πόλης. Είναι άγνωστο το πότε πέθανε. Ο χρόνος ακμής του πρέπει να τοποθετηθεί μεταξύ 250-275

## Συγγραφικό έργο
Ο Ευσέβιος μας πληροφορεί πως ο Ανατόλιος ήταν πολυγραφότατος, αλλά μνημονεύει δύο από τα έργα του.
Έτσι αναφέρει τα: *Περί Πάσχα*, στο οποίο εισάγει τον δεκαεννεαετή πασχάλιο κύκλο. Ο εορτασμός του Πάσχα καθορίζεται την Κυριακή μετά την εαρινή ισημερία, *Περί δεκάδος και των εντός αυτής αριθμών*, το οποίο διασώζεται στην ελληνική και τη λατινική και ίσως να είναι μέρος ενός ευρύτερου έργου του, με τον τίτλο *Αριθμητικών εισαγωγών*. Επίσης αναφέρει διάφορα θεολογικά μελετήματα.

## Παραπομπές


## Πηγές
* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.914-915

Κατηγορία:Επίσκοποι του 3ου αιώνα
Κατηγορία:Βυζαντινοί λόγιοι
Σεραπίων Αντιοχείας

Ο **Σεραπίων** (... - 211) ήταν Πατριάρχης Αντιοχείας (191-211). Είναι γνωστός κυρίως μέσω των θεολογικών συγγραμμάτων του. Εορτάζεται στις 30 Οκτωβρίου. 

## Βιογραφία
Ο Σεραπίων θεωρείτο ένας από τους κύριους θεολόγους της εποχής του. Πηγή για το πρόσωπό του είναι ο Ευσέβιος Καισαρείας, ο οποίος καταγράφει (*Εκκλησιαστική Ιστορία*, Ε.22) πως είναι ο όγδοος επίσκοπος της Αντιόχειας, διαδεχόμενος τον Μαξιμιανός. Πέθανε κατά τον διωγμό του Σεπτίμιου Σεβήρου το 211 μ.Χ.

## Εργογραφία
Ο Ευσέβιος αναφέρει πως συνέταξε επιστολές και *Πραγματεία του κατά Πέτρον Ευαγγέλιον*. Ως προς τις επιστολές, *Προς Δόμνον* και *Προς Ποντικόν και Καρικόν*,  η μεν πρώτη γράφεται έχοντας ως αποδέκτη κάποιον χριστιανό ο οποίος κατά τη διάρκεια διωγμού (του 202) ασπάστηκε την ιουδαϊκή διδασκαλία-Ιουδαϊσμός ο οποίος δεν εδιώκετο- προκειμένου να αποφύγει τις συνέπειες του διωγμού, και η δεύτερη είναι προσπάθεια αντίκρουσης της μοντανιστικής  διδασκαλίας. Όσο δε για την *πραγματεία κατά του Ευαγγελίου του Πέτρου*, την συντάσσει με αφορμή  απορία που του απηύθυναν χριστιανοί της Ρωσσού σχετικά με αυτό και τη χρησιμότητα ανάγνωσής του. Αφού το μελέτησε ο ίδιος προσωπικά και διαπίστωσε τις δοκητίστικές αντιλήψεις που περιείχε, συνέταξε αυτήν την πραγματεία με σκοπό να τους προφυλάξει. Η μνεία του Απόκρυφου αυτού ευαγγελίου του Πέτρου και η παράθεση από τον Σεραπίωνα αποσπάσματός του, μέσα από τον Ευσέβιο, ήταν για μεγάλο χρονικό διάστημα η μόνη πηγή της έρευνας γι  αυτό, μέχρι την εύρεσή του το 1886.

## Παραπομπές


## Πηγές
* 
* 
* 

Κατηγορία:Πατριάρχες Αντιοχείας
Κατηγορία:Βυζαντινοί λόγιοι
Κατηγορία:Επίσκοποι του 2ου αιώνα
Κατηγορία:Επίσκοποι του 3ου αιώνα
Φιλέας Θμούεως

Ο **Φιλέας Θμούεως** ήταν χριστιανός επίσκοπος και συγγραφέας που έζησε στα τέλη του 3ου και στις αρχές του 4ου αιώνα.

## Βίος
Ο Ευσέβιος Καισαρείας μας πληροφορεί πως αφού σταδιοδρόμησε σε διάφορα πολιτικά αξιώματα και «εν τοις κατά φιλοσοφίαν λόγοις», θα χειροτονηθεί επίσκοπος στην Θμούη περί το 300 μ.Χ. Στον διωγμό του Διοκλητιανού θα συλληφθεί, ( το 304), και μετά από μερικούς μήνες θα θανατωθεί, αφού προέβαλε ισχυρή και επιμονή  αντίσταση.

## Συγγραφικό έργο
Ο Ευσέβιος μας πληροφορεί πως έχει γράψει δύο επιστολές: *Προς Θμουΐτας*, στην οποία αποτυπώνει τις συνθήκες κράτησής του, καταγράφει λεπτομερώς τα πολλά είδη βασανισμού-«αναδεικνύοντας το κείμενο σε σπουδαία πηγή της ιστορίας του μαρτυρίου»- και προβάλει παράλληλα τους μάρτυρες ως πρότυπα καρτερίας στα μαρτύρια, και *Προς τον Μελίτιον Λυκοπόλεως* η οποία αν και φαίνεται να έχει συνταχθεί από τέσσερις αιγύπτιους επισκόπους,μεταξύ αυτών και τον Φιλέα, αυτός πρέπει να είναι ο συντάκτης της. Με αυτήν διαφωνούν για πράξεις και παραλλέιψεις του σχετικά με την χειροτονία κληρικών εκτός των ορίων της επισκοπής του και επειδή δεν δεχόταν τους μετανοούντες *πεπτωκότες*. Στην λατινική απόδοσή της μας έχει σωθεί η πληροφορία πως ο Μελίτιος Λυκοπόλεως αγνόησε τις συστάσεις τους.

## Παραπομπές


## Πηγές
*Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.917-918
*Στυλιανός Παπαδόπουλος, Πατρολογία, τομ. Β, Αθήνα, 1990, σελ.59-60

Κατηγορία:Βυζαντινοί λόγιοι
Κατηγορία:Επίσκοποι του 4ου αιώνα
Αντώνιος Ηπίτης

Ο **Αντώνιος Ηπίτης** (1854-1927) ήταν Έλληνας στρατιωτικός, καθηγητής της  Σχολής Ευελπίδων και συγγραφέας.

## Βιογραφία
### Οικογένεια

Ο **Ηπίτης** γεννήθηκε το 1854 στην Αθήνα από οικογένεια με καταγωγή από την περιοχή της Ηπείρου. Πατέρας του ήταν ο επίσης αξιωματικός Θεόδωρος Ηπίτης, παππούς του ήταν ο ιατρός Πέτρος Ηπίτης, ενώ ο αδελφός του Ιωάννης ήταν αξιωματικός του Πολεμικού Ναυτικού.

### Δράση

Ο Ηπίτης εισήλθε στη Στρατιωτική Σχολή Ευελπίδων από την οποία εξήλθε ως ανθυπολοχαγός Πυροβολικού. Υπηρέτησε στο στράτευμα επί 28 χρόνια μέχρι το 1906, όταν και αποστρατεύτηκε για να ασχοληθεί με το συγγραφικό του έργο, έχοντας ενδιάμεσα λάβει μέρος στον Ελληνοτουρκικό Πόλεμο του 1897. Το 1912, όταν ξέσπασε ο Πρώτος Βαλκανικός Πόλεμος, ανακλήθηκε στην ενεργό δράση ως έφεδρος εξ αποστρατείας και ανέλαβε τη διοίκηση ανεξάρτητης ταξιαρχίας η οποία συμμετείχε στις πολεμικές επιχειρήσεις στα μέτωπα της Δυτικής Μακεδονίας και της Ηπείρου.

Όταν η εμπόλεμη περίοδος τελείωσε, αποστρατεύτηκε με το βαθμό του συνταγματάρχη Πυροβολικού. Δίδαξε στη Σχολή Ευελπίδων καθώς και στο στρατιωτικό σχολείο των υπαξιωματικών τα μαθήματα της Πολεμικής Τέχνης και της Στρατιωτικής Τεχνολογίας. Παράλληλα, ο Ηπίτης ήταν δωρητής του A΄ Πειραματικού Γυμνασίου Αθηνών, ενώ ο δρόμος που στεγάζεται το κτίριο φέρει το όνομά του. Απεβίωσε το 1927 σε ηλικία 73 ετών.

## Συγγραφικό έργο
Ο Ηπίτης, πέραν της στρατιωτικής του σταδιοδρομίας ασχολήθηκε με τη συγγραφή βιβλίων και λεξικών. Διακρίθηκε κυρίως για τη συγγραφή τετράτομου ελληνογαλλικού (μαζί με το συμπλήρωμα) και τρίτομου (μαζί με το συμπλήρωμα) γαλλοελληνικού λεξικού, τα οποία κατά τα τέλη της δεκαετία του '20, θεωρούνταν ως τα αρτιότερα στο είδους τους.

* *Τακτική τριών όπλων*
* *Μαθήματα στρατιωτικής τεχνολογίας*
* *Λεξικόν γαλλοελληνικόν και ελληνογαλλικόν επιστημονικών και τεχνικών όρων* (Αθήνα 1895 τόμοι 1ος και 2ος, 1898 τόμος 3ος)
* *Λεξιλόγιον ελληνογαλλικόν* (παράρτημα του Γαλλοελληνικού Λεξικού επιστημονικών και τεχνικών όρων, 1898)
* ''Λεξικόν ελληνογαλλικόν (και γαλλοελληνικόν) της λαλουμένης Ελληνικής γλώσσης (ήτοι καθαρευούσης και δημώδους)'', τόμ. Α΄-Γ΄. Αθήνα: Εκ του Τυπογραφείου Π. Α. Πετράκου, 1908-1910.
* *Λεξικόν γαλλοελληνικόν*, τόμ. Α΄-Β΄. Αθήνα: Εκ του Τυπογραφείου Π. Α. Πετράκου, 1911-1912.
* ''Συμπλήρωμα του ελληνογαλλικού Λεξικού της λαλουμένης ελληνικής γλώσσης''. Αθήνα: Εκ του Τυπογραφείου Π. Α. Πετράκου, 1920.
* ''Συμπλήρωμα του γαλλοελληνικού Λεξικού''. Αθήνα: Εκ του Τυπογραφείου Π. Α. Πετράκου, 1920.

## Παραπομπές


## Εξωτερικοί σύνδεσμοι
* Φωτογραφικό Υλικό Στρατιωτικής Σχολής Ευελπίδων 
*Καθημερινή:Το όνομα Ηπίτης και η γενική του

Κατηγορία:Έλληνες αξιωματικοί του πυροβολικού
Κατηγορία:Έλληνες συγγραφείς του 20ού αιώνα
Κύπελλο Ελλάδας καλαθοσφαίρισης ανδρών 2005-2006

To **[[Κύπελλο Ελλάδος καλαθοσφαίρισης ανδρών]] 2005-06** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 21 Σεπτεμβρίου 2005 με τους αγώνες της πρώτης φάσης και τελείωσε στις 18 Μαρτίου 2006 με τον τελικό, ο οποίος έγινε στο Κλειστό Στάδιο Γαλατσίου, στην Αθήνα, με αντιπάλους τον Γ.Σ. Αμαρουσίου και τον Παναθηναϊκό. Στην ημιτελική φάση η πρόκριση κρίθηκε σε διπλά ματς, ενώ δεν διεξήχθη φάιναλ-φορ. Το κύπελλο Ελλάδος κατέκτησε ο **[[Παναθηναϊκός (καλαθοσφαίριση)|Παναθηναϊκός]]** για ένατη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

### 3η αγωνιστική

### 4η αγωνιστική

## Β΄ φάση

### 1η αγωνιστική

### 2η αγωνιστική (προημιτελικοί)

## Ημιτελικοί

## Τελικός

*Σάββατο, 18 Μαρτίου 2006
*Αθήνα, Κλειστό Γήπεδο Γαλατσίου
*Διαιτητές: Πιτσίλκας, Ζαβλανός, Παπαδημητρίου
*Δεκάλεπτα: 15–12, 28–31, 49–43, 68–57
*Πολυτιμότερος παίκτης: Κώστας Τσαρτσαρής

## Πηγές
*Ελληνική Ομοσπονδία Καλαθοσφαίρισης

2006
Κατηγορία:Καλαθοσφαίριση το 2005
Κατηγορία:Καλαθοσφαίριση το 2006
Κύπελλο Ελλάδας καλαθοσφαίρισης ανδρών 2006-2007

To **[[Κύπελλο Ελλάδος καλαθοσφαίρισης ανδρών]] 2006-07** που διοργάνωσε η Ελληνική Ομοσπονδία Καλαθοσφαίρισης άρχισε στις 9 Σεπτεμβρίου 2006 με τους αγώνες της πρώτης φάσης και τελείωσε στις 25 Μαρτίου 2007 με τον τελικό, ο οποίος έγινε στο Ολυμπιακό Κλειστό Γυμναστήριο, στην Αθήνα, με αντιπάλους τον Α.Γ.Ο. Ρεθύμνου και τον Παναθηναϊκό. Στην ημιτελική φάση η πρόκριση κρίθηκε σε διπλά ματς. Το κύπελλο Ελλάδος κατέκτησε ο **[[Παναθηναϊκός (καλαθοσφαίριση)|Παναθηναϊκός]]** για δέκατη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

### 3η αγωνιστική

### 4η αγωνιστική

## Β΄ φάση

### 1η αγωνιστική

### 2η αγωνιστική (προημιτελικοί)

## Ημιτελικοί

## Τελικός

*Κυριακή, 25 Μαρτίου 2007
*Αθήνα, Ολυμπιακό Κλειστό Γυμναστήριο
*Διαιτητές: Κουκουλεκίδης, Μπήτης, Ντίνος
*Δεκάλεπτα: 22–18, 44–27, 69–40, 87–48
*Πολυτιμότερος παίκτης: Κώστας Τσαρτσαρής

## Παραπομπές


## Πηγές
*Ελληνική Ομοσπονδία Καλαθοσφαίρισης

2007
Κατηγορία:Καλαθοσφαίριση το 2006
Κατηγορία:Καλαθοσφαίριση το 2007
Αθανάσιος Συρόπουλος

Ο **Αθανάσιος Συρόπουλος** ή **Σύρος** (; - 1856) ήταν οπλαρχηγός της Ελληνικής Επανάστασης του 1821 από τη Μπόστιανη (Ριζώματα) Ημαθίας.
## Βιογραφικά στοιχεία
Ο Αθανάσιος Συρόπουλος γεννήθηκε στα τέλη του 18ου αιώνα στη Μπόστιανη (Ριζώματα) Ημαθίας. Ήταν γιος του αρματολού Σπυρίδωνα Συρόπουλου και αδελφός του οπλαρχηγού Γεωργίου Συρόπουλου και κατάγονταν από παλιά Βυζαντινή οικογένεια της Ημαθίας. Στις αρχές του 19ου αιώνα ήταν αρματολός των Χασίων με έδρα την Σκούλιαρη (Αγία Κυριακή) Σερβίων & Βελβεντού Κοζάνης (το αρματολίκι των Συραίων χρονολογείται από το 1760) και της περιοχής Μακεδονίδας με έδρα την Κόκκοβα (Πολύδενδρο). Το 1812 μετά το Ρωσοτουρκικό πόλεμο (1806–1812), ένωσε τις δυνάμεις με άλλους κλεφταρματωλούς της περιοχής, στον Όλυμπο, προκειμένου να αντιμετωπίσουν τον Αλή πασά. Οι Συραίοι τότε, κατάφεραν να ξεφύγουν και να καταφύγουν στη Θεσσαλονίκη. Οι επιχειρήσεις αυτές κατέληξαν τελικά στην καταστροφή των Λαζαίων. Το 1820 μυήθηκε στη Φιλική Εταιρεία. Το 1821 ξεσήκωσε την περιοχή των Πιερίων σε επανάσταση, κατόπιν συνεννόησης με τον Δημήτριο Υψηλάντη. Συμμετείχε στις επιχειρήσεις της Νάουσας και μετά την καταστροφή της πόλης, δημεύτηκε η περιουσία του και αιχμαλωτίστηκε η οικογένειά του. Η αδελφή του Αριστέρα, φυλακίστηκε στην Παλαιά Ζαγορά της Ανατολικής Ρωμυλίας *(έως το [[1865]])*. Προσέφυγε κατόπιν, στις Σποράδες. Στη συνέχεια πολέμησε καθ' όλη τη διάρκεια της επανάστασης σε διάφορες επιχειρήσεις στην Εύβοια, τη Στερεά Ελλάδα και αλλού. Το 1823 ανακηρύχτηκε χιλίαρχος. Το 1827 επέστρεψε στη Μακεδονία και μαζί με τον αδελφό του Γεώργιο και τους οπλαρχηγούς Διαμαντή Νικολάου, τον αδελφό του, Κώστα, τον Τόλιο Λάζο και Θεόδωρο Ζιάκα, ζήτησαν από την Ελληνική κυβέρνηση υλική υποστήριξη και έμψυχο δυναμικό, προκειμένου να εξεγερθούν εκ νέου κατά των Οθωμανών, στην περιοχή. Ζήτησαν μάλιστα από τον Δημήτριο Υψηλάντη, να μεταβεί στον Όλυμπο, χωρίς όμως κάποια θετική ανταπόκριση. Πέθανε το 1856 στην Αταλάντη, όπου ζούσε ο γιος του Σπύρος (γεννηθείς το 1830).

## Παραπομπές


Κατηγορία:Οπλαρχηγοί του 1821
Κατηγορία:Έλληνες μέλη της Φιλικής Εταιρείας
Κατηγορία:Κλέφτες
Μελίτων Σάρδεων

Ο **Μελίτων Σάρδεων** (θάνατος ) ήταν χριστιανός επίσκοπος Σάρδεων και μία από τις σημαντικότερες προσωπικότητες της πρωτοχριστιανικής περιόδου. Ο Ιερώνυμος, μιλώντας για το Βιβλικό κανόνα που εφάρμοσε ο Μελίτων, επισήμανε ότι ο Τερτυλλιανός ανέφερε ότι ο Μελίτων ήταν αγαπητός ως προφήτης από πολλούς πιστούς.

## Βίος
Για τον βίο και τη δράση του **Μελίτωνα Σάρδεων** δεν έχουμε πολλές πληροφορίες. Ήταν επικεφαλής της Εκκλησίας των Σάρδεων, πρωτεύουσας της Λυδίας, σύγχρονος των αυτοκρατόρων Αντωνίνου και Μάρκου Αυρηλίου. Μετείχε ενεργώς στις συζητήσεις σχετικά με το ζήτημα του εορτασμού του Πάσχα. Συνέβαλε στην ανασκευή του γνωστικισμού, του μοντανισμού και του μαρκιωνιτισμού. Οι Εκκλησιαστικοί συγγραφείς υπογράμμισαν τη σημασία της προσωπικότητάς του: ο Ευσέβιος Καισαρείας, ο Ιερώνυμος, ο Πολυκράτης Εφέσου.
Ο Μελίτωνας είναι ο πρώτος γνωστός επίσημος προσκυνητής των Αγίων Τόπων.

## Συγγραφικό έργο
Σύμφωνα με τη μαρτυρία του Ευσέβιου, ο Μελίτων υπήρξε πολυγραφότατος, ίσως μάλιστα ο παραγωγικότερος χριστιανός συγγραφέας του 2ου αιώνα. Σώθηκε μόνο ένα ολόκληρο, η *Περί Πάσχα* ομιλία, το πιο σημαντικό του έργο. Βρέθηκε σε πάπυρο του 4ου αι. και εκδόθηκε για πρώτη φορά το 1940. Είναι μια ομιλία για το Πάθος του Ιησού. Τα γνωρίσματα της γραφής του είναι η ρυθμικότητά του, το πλήθος λογοτεχνικών σχημάτων: αντιθέσεις, παρηχήσεις, ισόκωλα, πάρισα, ομοιτέλευτρα, παράλληλα κλπ., «[...] δημιουργεί την εντύπωση ρυθμικού πεζού λόγου ή ατελούς ποιήματος.[...] γι' αυτό θεωρήθηκε μακρινός πρόδρομος του κοντακίου.»

## Η θεολογία του Μελίτωνα
Ένα από τα βασικά θέματά του είναι η *ιστορία της σωτηρίας* η οποία ερμηνεύεται ως ενιαίο γεγονός. Προσπαθεί να εντοπίσει στην ισραηλιτική ιστορία τη δράση του Ιησού: η Παλαιά Διαθήκη είναι η προτύπωση των όσων διηγείται η Καινή Διαθήκη. «Έτσι ο Μελίτων γίνεται στην αρχαία Εκκλησία ο επιφανέστερος εκπρόσωπος της εξηγητικής μεθόδου της τυπολογίας».

## Πηγές
* 
* 
* 

## Εξωτερικοί σύνδεσμοι
* 

Μελίτων Σάρδεων
Μελιτων Σαρδεων
Κατηγορία:Βυζαντινοί λόγιοι
Κατηγορία:Επίσκοποι του 2ου αιώνα
Δικτυωτός σχηματισμός

Ο **δικτυωτός σχηματισμός** (reticular formation) είναι ένα σύνολο νευρώνων και νευραξόνων το οποίο βρίσκεται στο στέλεχος και στο θάλαμο. Δέχεται αισθητικές ίνες όλων των συστημάτων, ενώ οι απαγωγές ίνες του δικτυωτού σχηματισμού επικοινωνούν με όλες τις ομάδες νευρώνων. Τα κύτταρά του έχουν μεγάλους δενδρίτες για να δέχονται συνάψεις από πολλά διαφορετικά συστήματα. Επηρεάζει τη λειτουργία των σκελετικών μυών, ρυθμίζει το αυτόνομο νευρικό σύστημα και το σύστημα ενδοκρινών αδένων, ενώ έχει βρεθεί ότι σχετίζεται με το επίπεδο συνείδησης.

Ο δικτυωτός σχηματισμός είναι μια διάχυτη δομή που σχηματίζει ένα δίκτυο νευρώνων και νευραξόνων στο στέλεχος και το θάλαμο. Μπορεί να διαιρεθεί σε τρεις στήλες οι οποίες είναι ξεκινώντας από τη μέση γραμμή, η μέση, η έσω και η έξω στήλη. Όσο πιο κοντά βρίσκεται στη μέση γραμμή ο νευρώνας, τόσο μεγαλύτερος είναι. Δεν έχει εντοπιστεί μια οργάνωση των νευρώνων σε επιμέρους ομάδες, αλλά νέες απεικονιστικές μέθοδοι έχουν δείξει ότι υπάρχουν οδοί που περιλαμβάνουν πολλά κύτταρα να συνάπτονται το ένα με το άλλο στην σειρά.

## Λειτουργίες
Ο δικτυωτός σχηματισμός είναι μέρος του παλαιού τμήματος του εγκεφαλικού στελέχους και επιτελεί σημαντικές λειτουργίες, κάποιες από αυτές απαραίτητες για την επιβίωση.

# Έλεγχος σκελετικών μυών. Έχει βρεθεί ότι ο δικτυωτός σχηματισμός επηρεάζει τη λειτουργία των άλφα και γάμμα νευρώνων, οι οποίοι σχετίζονται με τη δράση των σκελετικών μυών και τα αντανακλαστικά. Μέρος αυτών των μυών είναι οι λεγόμενοι αναπνευστικοί μύες, οι οποίοι υποβοηθούν την αναπνοή.
# Έλεγχος σωματικής και σπλαχνικής αισθητικότητας.
# Έλεγχος του αυτόνομου νευρικού συστήματος. Ο δικτυωτός σχηματισμός ασκεί έλεγχο στο αυτόνομο νευρικό σύστημα μέσω κέντρων στο πρόσθιο εγκέφαλο.
# Έλεγχος ενδοκρινών αδένων. Μπορεί άμεσα ή έμμεσα να επηρεάσει τη λειτουργία της υπόφυσης.
# Επίδραση βιολογικών ρυθμών, όπως π.χ. ο ύπνος
# Σύστημα εγρήγορσης. Με κατάλληλα ερεθίσματα, ο δικτυωτός σχηματισμός μπορεί να προκαλέσει αφύπνιση του εγκεφάλου. Σχετίζεται με την συνείδηση και το βαθμό εγρήγορσης ενός ατόμου.

Κατηγορία:Εγκέφαλος
Υπόφυση

Η **υπόφυση** είναι ενδοκρινής αδένας ο οποίος είναι τμήμα του εγκεφάλου. 

Έχει σχημα ρεβυθιού. Η υπόφυση είναι τμήμα του υποθαλάμου, με τον οποίο συνδέεται μέσω του μίσχου. Παράγει ορμόνες με διάφορες δράσεις. Η υπόφυση νευρολογικά αποτελείται από δύο διακριτά μέρη: τον οπίσθιο (νευροϋπόφυση) και τον πρόσθιο λοβό (αδενοϋπόφυση). Ο οπίσθιος λοβός έχει νευρολογική προέλευση. Τα δύο μέρη συνδέονται με το υποφυσιακό αγγειακό σύστημα, που προέρχεται από την άνω υποφυσιακή αρτηρία.

Η έκκριση ορμονών από την υπόφυση ελέγχεται από ουσίες που εκκρίνει ο υποθάλαμος. Αυτές οι ουσίες φτάνουν μέσω του υποφυσιακού αγγειακού συστήματος. Από την υπόφυση εκκρίνεται μια ποικιλία ορμονών, όπως η φλοιοτρόπος ορμόνη (**ACTH),** η ωχρινοτρόπος ορμόνη, η ωοθηλακιοτρόπος ορμόνη, η θυρεοειδοτρόπος ορμόνη(**TSH),** η αυξητική ορμόνη (**GH**) και η προλακτίνη (**PRL**). Αυτές οι ορμόνες απελευθερώνονται στη κυκλοφορία του αίματος. Επίσης, ο υποθάλαμος επικοινωνεί με την υπόφυση με την υποθαλαμοϋποφυσιακή οδό. Από αυτήν την οδό μεταφέρονται μέσω νευραξόνων οι ορμόνες αντιδιουρητική ορμόνη και ωκυτοκίνη.

Κατηγορία:Εγκέφαλος
Κατηγορία:Αδένες
Κατηγορία:Ανθρώπινη κεφαλή και λαιμός
Μεταιχμιακό σύστημα

μικρογραφία|Μεταιχμιακό σύστημα (Ι)
Ο όρος **μεταιχμιακό σύστημα** (limbic system) αναφέρεται σε ένα σύνολο ανατομικών δομών που βρίσκονται μεταξύ του φλοιού και του υποθαλάμου. Από ανατομικής απόψεως, στο μεταιχμιακό σύστημα περιλαμβάνεται η υπερμεσολόβιος έλικα (του προσαγώγιου), η (παρα)ιπποκάμπεια έλικα, ο ιππόκαμπος, η αμυγδαλή, τα μαστία και ο πρόσθιος πυρήνας του θαλάμου, αλλά συμμετέχουν σε αυτό δομές και από άλλες περιοχές του εγκεφάλου. Όλες αυτές οι δομές συνδέονται μεταξύ τους με τη σκάφη και τη παρυφή του ιππόκαμπου, τη ψαλίδα, το μαστιοθαλαμικό δεμάτιο και τη τελική ταινία. 
μικρογραφία|Μεταιχμιακό σύστημα (ΙΙ)
Το μεταιχμιακό σύστημα έχει σημαντικές λειτουργίες. Σχετίζεται με το έλεγχο των συναισθημάτων, της συμπεριφοράς και τους σκοπούς ενός ατόμου και φαίνεται να παίζει ένα σημαντικό ρόλο στη μνήμη και τη μάθηση. Συνδέει τη σύνθετη συμπεριφορά με πιο πρωτόγονη και ενστικτώδη συμπεριφορά και την εσωτερική ομοιόσταση μέσα από πληθώρα νευρικών συνδέσεων. Το μεταιχμιακό σύστημα μέσω του υποθαλάμου και τις ορμόνες που αυτός εκκρίνει επηρεάζει με πολλούς τρόπους τη συμπεριφορά του ατόμου, όπως για παράδειγμα αντιδράσεις φόβου.

## Δείτε επίσης
*Συγκινησιακή πειρατεία

Κατηγορία:Εγκέφαλος
Κατηγορία:Συναισθήματα
1694 Κάιζερ

μικρογραφία|3D μοντέλο του αστεροειδούς 1694 Κάιζερ
Ο **Κάιζερ (Kaiser)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,58. Ανακαλύφθηκε το 1934 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά του προς τιμή του Ολλανδού αστρονόμου Φρέντερικ Κάιζερ (1808-1872), όπως και οι κρατήρες Κάιζερ στη Σελήνη και στον πλανήτη Άρη.

Εξαιτίας της σημαντικής εκκεντρότητας της τροχιάς του, κοντά στο περιήλιό του ο Κάιζερ εξέρχεται από τα εσώτατα όρια της Κύριας Ζώνης Αστεροειδών και πλησιάζει την τροχιά του πλανήτη Άρη.

## Φυσικά χαρακτηριστικά
Η μέση διάμετρος του Κάιζερ εκτιμάται σε 17 περίπου χιλιόμετρα. Ο φασματικός τύπος του είναι **GC**. Ο Κάιζερ περιστρέφεται γύρω από τον εαυτό του μία φορά κάθε 10 ως 16 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καιζερ
1695 Βάλμπεκ

Ο **Βάλμπεκ (Walbeck)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,351. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του προς τιμή του συμπατριώτη της αστρονόμου και γεωδαίτη Χένρικ Γιόχαν Βάλμπεκ (*Henrik Johan Walbeck*, 1793-1822).

## Φυσικά χαρακτηριστικά
Η μέση διάμετρος του Βάλμπεκ εκτιμάται σε 19,62 χιλιόμετρα. Ο φασματικός τύπος του είναι **Cg**, ενώ το γεωμετρικό άλβεδό του είναι 0,0504 ± 0,005. Ο Βάλμπεκ περιστρέφεται γύρω από τον εαυτό του μία φορά κάθε 5 ώρες 9 λεπτά και 38,5 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλμπεκ
1696 Νούρμελα

Ο **Νούρμελα (Nurmela)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,896. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του ακαδημαϊκού Τάουνο Κάλερβο Νούρμελα (*Tauno Kalervo Nurmela*), προσωρινού πρύτανη του Πανεπιστημίου του Τούρκου.

## Φυσικά χαρακτηριστικά
Τα κυρίως φυσικά χαρακτηριστικά του Νούρμελα είναι άγνωστα. Ο Νούρμελα περιστρέφεται γύρω από τον εαυτό του μία φορά κάθε 3 ώρες 9 λεπτά και 31 δευτερόλεπτα, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νουρμελα
1697 Κόσκενιεμι

Ο **Κόσκενιεμι (Koskenniemi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,847. Ανακαλύφθηκε το 1940 από τον Φινλανδό αστρονόμο Χέικι Αλικόσκι, που παρατηρούσε από το Τούρκου της Φινλανδίας, και πήρε το όνομά του προς τιμή του δημοφιλούς συμπατριώτη του ποιητή Βέικο Άντερο Κόσκενιεμι (*Veikko Antero Koskenniemi*, 1886-1962), καθηγητή στο Πανεπιστήμιο του Τούρκου.

## Φυσικά χαρακτηριστικά
Τα φυσικά χαρακτηριστικά του Κόσκενιεμι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοσκενιεμι
1698 Κριστόφ

Ο **Κριστόφ (Christophe)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,224. Ανακαλύφθηκε το 1934 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του από το βαφτιστικό όνομα του μεγαλύτερου ανεψιού είτε του Γάλλου αστρονόμου Ζωρζ Ρολάν (Georges Roland), είτε του Βέλγου αστρονόμου Ζινέτ Ρολάν (Ginette Roland).

## Φυσικά χαρακτηριστικά
Η μέση διάμετρος του Κριστόφ εκτιμάται σε 24,98 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0938.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κριστοφ
Κύπελλο Ελλάδας καλαθοσφαίρισης ανδρών 2007-2008

To **[[Κύπελλο Ελλάδος καλαθοσφαίρισης ανδρών]] 2007-08** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 19 Σεπτεμβρίου 2007 με τους αγώνες της πρώτης φάσης και τελείωσε στις 26 Μαρτίου 2008 με τον τελικό, ο οποίος έγινε στο Ολυμπιακό Κλειστό Γήπεδο Ελληνικού, στην Αθήνα, με αντιπάλους τον Ολυμπιακό και τον Παναθηναϊκό. Ήταν ο πρώτος από πέντε συνεχόμενους τελικούς με αντιπάλους τους δύο αιωνίους. Από τη σεζόν αυτή άλλαξε κάπως η δομή της διοργάνωσης. Συγκεκριμένα ορίστηκε πως αν στις Α΄ και Β΄ φάσεις προκύψει ζεύγος με ομάδες διαφορετικών κατηγοριών, τότε γηπεδούχος θα είναι η ομάδα της κατώτερης κατηγορίας. Οι ομάδες της Α1 ξεκίνησαν από τη Β΄ φάση, εκτός από τους έξι πρώτους συλλόγους της προηγούμενης σεζόν που προκρίθηκαν κατευθείαν στην προημιτελική φάση. Τέλος, καταργήθηκαν τα διπλά ματς στην ημιτελική φάση.

Το κύπελλο Ελλάδος κατέκτησε ο **[[Παναθηναϊκός (καλαθοσφαίριση)|Παναθηναϊκός]]** για ενδέκατη φορά στην ιστορία της διοργάνωσης και για τέταρτη συνεχόμενη. Στα αξιοσημείωτα υπήρξε η ανάδειξη ως πολυτιμότερου παίκτη στον τελικό του Κώστα Τσαρτσαρή για τρίτη συνεχόμενη χρονιά, κάτι που δεν έχει καταφέρει κανένας άλλος.

## Προκριματικές φάσεις

### Α΄ φάση

#### 1η αγωνιστική

#### 2η αγωνιστική

### Β΄ φάση

#### 1η αγωνιστική

#### 2η αγωνιστική

#### 3η αγωνιστική

## Προημιτελικοί

## Ημιτελικοί

## Τελικός

*Τετάρτη, 26 Μαρτίου 2008
*Αθήνα, Κλειστό Γήπεδο Ελληνικού
*Διαιτητές: Κουκουλεκίδης, Βορεάδης, Ζαβλανός
*Δεκάλεπτα: 12–12, 34–30, 60–50, 81–79
*Πολυτιμότερος παίκτης: Κώστας Τσαρτσαρής (για τρίτη συνεχόμενη χρονιά)

## Πηγές
*Ελληνική Ομοσπονδία Καλαθοσφαίρισης

2008
Κατηγορία:Καλαθοσφαίριση το 2007
Κατηγορία:Καλαθοσφαίριση το 2008
Ιερώνυμος Πίντος

Ο **Ιερώνυμος Πίντος** (1911 – 5 Αυγούστου 1981) ήταν Έλληνας πανεπιστημιακός και οικονομολόγος.

## Βιογραφία
Γεννήθηκε το 1911 στη Σαντορίνη και ήταν γιος του Δομήνικου Πίντου, μέλους παλιάς οικογένειας του νησιού. Αδελφός του ήταν ο διαπρεπής χημικός Λέων Πίντος. Σπούδασε νομικά και οικονομικές επιστήμες και ανακηρύχθηκε διδάκτωρ οικονομικών επιστημών του Πανεπιστημίου του Μονάχου. Ακολούθησε ακαδημαϊκή καριέρα εκλεγόμενος το 1947 καθηγητής στο Πάντειο Πανεπιστήμιο. Απολύθηκε το 1968 από τη δικτατορία επανερχόμενος στη θέση του το 1974. Τον επόμενο χρόνο εξελέγη πρύτανης του Παντείου, θέση στην οποία παρέμεινε μέχρι το 1976. Κατά τη διάρκεια της ζωής του ανέλαβε σημαντικές πολιτικές και διοικητικές θέσεις. Στις κυβερνήσεις Πέτρου Βούλγαρη ανέλαβε υφυπουργός ανεφοδιασμού ενώ για μεγάλο διάστημα διετέλεσε υποδιοικητής της ΕΤΒΑ ως την απόλυσή του από τη χούντα, το 1967. 

Πέθανε σε ηλικία 70 ετών στις 5 Αυγούστου 1981 και κηδεύτηκε την επομένη στο Πρώτο Νεκροταφείο Αθηνών.
Με δωρεά της συζύγου του Αναστασίας Πίντου, ιδρύθηκε το *Kέντρο Eρευνας Περιφερειακής Aναπτύξεως «Iερώνυμος Πίντος»*.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες οικονομολόγοι
Κατηγορία:Έλληνες υφυπουργοί Εφοδιασμού
Βοάνη

thumb|250px
Η **Βοάνη**, **Βοάνα** ή **Σαπάντζα** (τουρκ. Sapanca) είναι λίμνη της Μικράς Ασίας κοντά στη Νικομήδεια (Ιζμίτ). Έχει έκταση 45 τετραγωνικά χιλιόμετρα και μέγιστο βάθος 52 μέτρα. Η λίμνη βρίσκεται σε μια τεκτονική τάφρο, ανατολικά του κόλπου του Ιζμίτ και είναι παράλληλη με τη λίμνη Νίκαιας ή Ισνίκ. Το νερό της λίμνης είναι πόσιμο όμως η λίμνη έχει αστικοποιηθεί λόγω της εγγύτητάς με την Κωνσταντινούπολη. Το νερό της χρησιμοποιείται για τη ύδρευση σπιτιών και για βιομηχανικές χρήσεις.

## Παραπομπές


Κατηγορία:Λίμνες της Τουρκίας
Κατηγορία:Γεωγραφία της Τουρκίας
Νότης Σαρακίνης

Ο **Παναγιώτης "Νότης" Σαρακίνης**, (Πάτρα 1963 - Πάτρα 1 Νοεμβρίου 2010), ήταν Έλληνας διεθνής αθλητής της υδατοσφαίρισης.  

## Βιογραφία
Ο Σαρακίνης καταγόταν από οικογένεια με παράδοση στον αθλητισμό, ο πατέρας του Ανδρέας ήταν κολυμβητής του Ν.Ο. Πατρών, η αδελφή του Τζία έπαιζε υδατοσφαίριση στον Ν.Ο. Πατρών, και έπειτα ο γιος του πετοσφαίριση στην Ε.Α. Πατρών. Στην προσωπική του ζωή είχε τελειώσει τα ΤΕΦΑΑ κι ασχολήθηκε με την οικογενειακή οικοδομική επιχείριση ενώ ήταν και μεσίτης. Ήταν παντρεμένος με την Έλλη Δημοπούλου κι είχε έναν γιο τον Ανδρέα. Απεβίωσε την 1 Νοεμβρίου 2010 μετά από χρόνια ασθένεια.

## Αθλητική του καριέρα
Ο Σαρακίνης ξεκίνησε αρχικά να παίζει ερασιτεχνικά ποδόσφαιρο έπειτα τον κέρδισε για λίγο η κολύμβηση και μετά η υδατοσφαίριση όπου καθιερώθηκε. Αγωνίστηκε στον Ν.Ο. Πατρών στην θέση του τερματοφύλακα από το 1979 έως το 1990 ενώ έγινε και διεθνής με την εθνική νέων. Από το 1982 καθιερώθηκε βασικός στην ομάδα του Ν.Ο. Πατρών και έπαιξε στον όμιλο σε μιά δύσκολη περίοδο όπου ο ΝΟΠ βρισκόταν συχνά μεταξύ Α1 και Α2 κατηγορίας. 

Ο Ν.Ο. Πατρών για να τιμήσει την μνήμη του διοργανώνει από το 2011 τους διεθνείς αγώνες *«Κύπελλο Νότης Σαρακίνης»*. 
 
## Παραπομπές


Κατηγορία:Έλληνες υδατοσφαιριστές
Κατηγορία:Έλληνες αθλητές της κολύμβησης
Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Τερματοφύλακες υδατοσφαιριστές
Αλέκος Δάγλας

Ο **Αλέκος Δάγλας** είναι Έλληνας προπονητής καλαθοσφαίρισης.

Γεννήθηκε και μεγάλωσε στο Μεγανήσι, ενώ σήμερα κατοικεί στην Αθήνα. Είναι παντρεμένος με τη Ζωή Κονιδάρη, με την οποία έχει δύο παιδιά.

Η πρώτη του επαφή με την καλαθοσφαίριση πραγματοποιήθηκε το 1982, οπότε και σε ηλικία 13 ετών εντάχθηκε στην ομάδα της περιοχής του, τον Ποσειδώνα Νέου Ψυχικού. Ως παίκτης αγωνίστηκε για σύντομο χρονικό διάστημα στην ομάδα του Παπάγου και στον Εθνικό Ελληνορώσων. Πραγματοποίησε σπουδές στη Γυμναστική Ακαδημία και σύντομα αφιερώθηκε στην προπονητική αποκτώντας επισήμως δίπλωμα. 

Ως προπονητής εργάστηκε στον Εθνικό Ελληνορώσων για πέντε χρόνια και κατόπιν στον Αρίωνα με τον οποίο πανηγύρισε δύο ανόδους στην Α2 Εθνική Ανδρών. Στη συνέχεια προσελήφθη στο γυναικείο τμήμα του Σπόρτιγκ με τον οποίο κατέκτησε Πρωτάθλημα Ελλάδος (2004) και Κύπελλο (2005). Ακολούθησε η ανδρική ομάδα του Ηλυσιακού, την οποία βοήθησε στην άνοδό της στην Α2 Εθνική και στην κατάκτηση δύο Πανελληνίων Πρωταθλημάτων Εφήβων (2007 και 2008). Έπειτα εργάστηκε για δύο αγωνιστικές περιόδους στον Πανελευσιανιακό. Ακολούθως προσελήφθη από την ομάδα του Παγκρατίου με το οποίο ανέβηκε στη Β' Εθνική. Επόμενος σταθμός του ήταν η γυναικεία ομάδα των Εσπερίδων Καλλιθέας με τις οποίες πανηγύρισε ένα Πρωτάθλημα Ελλάδος (2008) και δύο Κύπελλα (2008 και 2009). Ακολούθησαν δύο έτη στον πάγκο του Πρωτέα Βούλας.

Ο Αλέκος Δάγλας είναι ο προπονητής με τα περισσότερα τρόπαια στο Κύπελλο Ελλάδος Γυναικών, 4 στο σύνολο (Σπόρτιγκ 1, Εσπερίδες 2, Πρωτέας Βούλας 1) και κατέχει το ρεκόρ συμμετοχών τελικών, 5 στο σύνολο (Σπόρτιγκ 2, Εσπερίδες 2, Πρωτέας Βούλας 2).

Σύμφωνα με ανακοίνωση της Ε.Ο.Κ., στις 23 Απριλίου 2012 προσελήφθη στο ρόλο του Ομοσπονδιακού Προπονητή της Εθνικής Ελλάδος Γυναικών, με πρώτη αποστολή τους προκριματικούς του Ευρωπαϊκού Πρωταθλήματος Γυναικών του 2013. Η θητεία του έληξε τον Ιούλιο του 2012, χωρίς να έχει καταφέρει να βοηθήσει την Εθνική να περάσει στην τελική φάση της διοργάνωσης.

## Παραπομπές


## Εξωτερικοί σύνδεσμοι
* «Δάγλας, Αλέκος», στατιστικά προπονητή στον επίσημο ιστότοπο της Ε.Ο.Κ.



Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Προπονητές καλαθοσφαίρισης Σπόρτιγκ
Κατηγορία:Προπονητές καλαθοσφαίρισης Παγκρατίου
Κατηγορία:Προπονητές καλαθοσφαίρισης Πρωτέα Βούλας
Κατηγορία:Προπονητές καλαθοσφαίρισης Μελισσίων
Κατηγορία:Προπονητές καλαθοσφαίρισης Πανελευσινιακού
Κατηγορία:Προπονητές καλαθοσφαίρισης Φαναριών Νάξου
Δημήτριος Κουτσογιαννόπουλος (υφυπουργός)

Ο **Δημήτριος Κουτσογιαννόπουλος** (1932) είναι Έλληνας πανεπιστημιακός.

## Βιογραφικά στοιχεία

Γεννήθηκε στην Αθήνα στις 28 Σεπτεμβρίου 1932 και είναι γιος του Γρηγορίου Κουτσογιαννόπουλου, συμβολαιογράφου και μέλους παλιάς οικογένειας της Σαντορίνης. Σπούδασε στην Νομική Σχολή Αθηνών και στην Φιλοσοφική σχολή του Πανεπιστημίου Αθηνών. Συμπλήρωσε τις σπουδές του στη Γερμανία, όπου αναγορεύθηκε διδάκτωρ. Το 1966 εξελέγη έκτακτος καθηγητής στη Φιλοσοφική Σχολή Αθηνών και το 1969 τακτικός καθηγητής. Υπήρξε αντιπρύτανης του Πανεπιστημίου Αθηνών από το 1970 έως το 1973 και προϊστάμενος της Γενικής Διευθύνσεως Αποδήμου Ελληνισμού. Στην κυβέρνηση Παπαδόπουλου διετέλεσε υφυπουργός Εθνικής Παιδείας και Θρησκευμάτων από τις 20 Ιουνίου 1968 μέχρι την 1η Ιουλίου 1968. Μετά την πτώση της Χούντας απολύθηκε από την θέση του στο πανεπιστήμιο.

## Πηγές


Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κ
Κατηγορία:Έλληνες υφυπουργοί Εθνικής Παιδείας και Θρησκευμάτων
Νούλα

Η λέξη **Νούλα** μπορεί να αναφέρεται:

*Στον αριθμό μηδέν.
*Στο Σκάκι στην ισοπαλία.
Νταλίκα

Απ την τούρκικη λέξη talika που σημαίνει κάρο.Η λέξη **Νταλίκα**  αναφέρεται:

* Σε μεγάλο φορτηγό αυτοκίνητο
* Σε μεγάλο αρθρωτό λεωφορείο
Κώστας Διαμαντόπουλος (διεθνής ποδοσφαιριστής)

Ο **Κώστας Διαμαντόπουλος** (Πειραιάς, 20 Δεκεμβρίου 1937 - Αθήνα, 12 Αυγούστου 2025) ήταν Έλληνας αμυντικός διεθνής ποδοσφαιριστής, που αγωνίσθηκε στις ομάδες του Α.Ο. Αιγάλεω και του Ολυμπιακού.

## Βιογραφία
Πρώτη ομάδα του ήταν η Αθλητική Ένωση Ιεράπολης, στην οποία αγωνίσθηκε μέχρι το καλοκαίρι του 1960, οπότε μεταγράφηκε στον Αιγάλεω Α.Ο., με τον οποίο κατέκτησε την άνοδο στην Α΄Εθνική κατηγορία (1961).

Την τριετία 1962-1964 αγωνίστηκε με το Αιγάλεω στη μεγάλη κατηγορία, συμπληρώνοντας 71 συμμετοχές σε επίσημους αγώνες πρωταθλήματος και 1 τέρμα, ενώ την περίοδο εκείνη κλήθηκε στην εθνική Ελλάδας, στην οποία και αγωνίσθηκε ως ακραίος αμυντικός στον φιλικό αγώνα Πολωνία-Ελλάδα (4-0), στις 22 Μαΐου 1963.

Μετά τον υποβιβασμό του Αιγάλεω, υπέγραψε στον Ολυμπιακό, όπου αγωνίστηκε για 2 ακόμη περιόδους (21 συμμετοχές).

Τερμάτισε πρόωρα την καριέρα του, λόγω ενός τραυματισμού το 1967, αγωνιζόμενος με την ομάδα του Ιωνικού.

Υπήρξε προπονητής, μεταξύ άλλων συλλόγων, του Ολυμπιακού Λιοσίων (1974), του Α.Σ. Λαμία, την περίοδο 1982-83 στη Γ΄ Εθνική, του Πανναυπλιακού Ηρακλή (1985-86) κ.α..

Απεβίωσε στις 12 Αυγούστου 2025, σε ηλικία 87 ετών.

## Παραπομπές


## Πηγές
* "*50 Χρόνια Αιγάλεω*"-Νίκος Δημ. Νικολαΐδης (1998)
* Ηλεκτρονικό αρχείο "Αθλητικής Ηχούς"
* Ανδρέας Μπόμης, "Τρίτομο Αλμανάκ" (1991)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Σούπερ Λιγκ Ελλάδας)
Κατηγορία:Ποδοσφαιριστές Φούτμπολ Λιγκ (Ελλάδα)
Ντάμα

Η λέξη **Ντάμα** (ετυμολογία, από το λατινικό *domina* , στο ιταλικό *dama* και το γαλλικό *dame*) μπορεί να αναφέρεται:

## Επιτραπέζια παιχνίδια
*Στην ντάμα, επιτραπέζιο παιχνίδι.
*Στο ντάμα, το τραπουλόχαρτο με τη γυναικεία φιγούρα.
*Στο παιχνίδι σκάκι η βασίλισσα.

## Έργα τέχνης
*Στην *[[Ντάμα πίκα]]*, όπερα σε τρεις πράξεις του Τσαϊκόφσκι.
*Στην Ιβηρική τέχνη στο έργο *Ντάμα δε έλτσε*
*Στην ''Ντάμα σπαθί'', ταινία του ελληνικού κινηματογράφου.
## Άλλες χρήσεις
* Ντάμα (γένος), γένος μυρηκαστικών θηλαστικών.
* Ντάμα (τίτλος), τίτλος που αποδίδεται από τάγματα σε γυναίκες μέλη τους.
* Ντάμα (χορός), σε ένα χορευτικό ζευγάρι ντάμα είναι η γυναίκα, που συνοδεύεται από τον καβαλιέρο άνδρα.
* Ντάμμα, αλλιώς Ντάρμα, όρος του Βουδισμού.